《黄子羽山长为不及同山行次余东发别余韵见寄》
宋代·陈著

忆昨追随太史游，欠招吟脚共评秋。
自怜蒲柳难禁老，君向桑榆尽可收。
人物多从危世见，山林盍有好诗留。
和篇忽转云南去，便当同行云上头。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。